proxectonos/corpus_dominio_legal_administrativo_tmp huggingface dataset:
11/04/2018 | Administración LocalMunicipal
Ferrol
Intervención
Aprobación definitiva do expediente de modificación de créditos 08/2018, subexpediente 01/2018 de crédito extraordinario/suplemento de crédito

O Pleno do Concello de Ferrol, en sesión do día 22 de febreiro de 2018 aprobou inicialmente o expediente de modificación de crédito nº 08/2018, subexpediente 1/2018 de crédito extraordinario/suplemento de crédito. Transcorreu o prazo de exposición pública dos expedientes sen que conste expresamente que se presentasen alegacións, tal e como certifica o Secretario Xeral do Concello en data 28/03/2018 Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, contra a aprobación definitiva deste expediente poderase interpoñer directamente recurso contencioso-administrativo, nos termos e prazos previstos na súa lexislación reguladora. Ferrol, 3 de abril de 2018 O alcalde, Jorge J. Suárez Fernández
11/04/2018 | Administración LocalMunicipal
Miño
Decreto de delegación de funcións da Alcaldía

Por mor das vacacións do Alcalde cómpre, de cara ao interese público, a substitución da miña persoa como alcalde en todas as funcións propias do cargo público que posúo no Concello de Miño. Por iso de conformidade co disposto no artigo 23.3 da Lei 7/1985, do 2 de abril, reguladora das bases de réxime local. Consonte o disposto no artigo 47.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais (ROF), nos casos de enfermidade as funcións do alcalde poderán ser asumidas polo tenente de alcalde ou quen corresponda sempre que conste expresa delegación nos termos do artigo 44.1 e 44.2 do ROF. Consonte o disposto no artigo 47.1 do ROF, corresponde aos tenentes de alcalde, en canto tales, substituír o alcalde e por orde do seu nomeamento, na totalidade das súas funcións nos casos de enfermidade que imposibilite a este para o exercicio das súas atribucións. Logo de ver o exposto, esta Alcaldía en uso das súas atribucións, resolve: Primeiro.- Delegar no primeiro tenente de alcalde do Concello de Miño, don Erick Jose Asenov Savchyn, o exercicio de todas as funcións propias da Alcaldía nos termos do artigo 23.3 da Lei 7/1985, do 2 de abril, reguladora das bases do réxime local do 4 de abril do 2018 ata o 16 de abril do 2018. Segundo.- O órgano delegado ha de informar a esta Alcaldía, a posteriori, e, en todo caso, cando se o requira para iso, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prevé no artigo 115 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Terceiro.- A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados dende o seguinte a aquel no que se lle notifique este resolución. Cuarto.- A presente resolución será publicada no Boletín Oficial da Provincia da Coruña, e darase conta do seu contido ao Pleno da Corporación na primeira sesión que esta celebre. Quinto.- No non previsto expresamente nesta resolución aplicaranse directamente as previsións da Lei 7/1985, do 2 de abril, reguladora das bases de réxime local, e do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, en canto ás regras que para a delegación se establecen nas ditas normas. Miño, 3 de abril de 2018 O alcalde Ricardo A. M. Sánchez Oroza
11/04/2018 | Administración LocalMunicipal
Ponteceso
Secretaría
Derrogación da Ordenanza fiscal núm.20

Aprobada inicialmente polo Pleno do Concello, na data de 2901-2018, a derrogación da Ordenanza Fiscal núm.20, Reguladora da taxa polo depósito de carga e transporte de madeira de corta, e ao non presentarse reclamacións durante a exposición pública anunciada no BOP núm.26 do 06-02-2018 e taboleiro de anuncios, consonte ao acordo adoptadao elévase a definitvo, polo que a Ordenanza Fiscal núm.20 considérase derrogada a todos os efectos a partir do día seguinte ao da publicación do presente anuncio. Ponteceso, 6 de abril de 2018. O alcalde Xosé Lois García Carballido
11/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.60911. Vivenda e peche. Concello de Carballo

Bricio Usero Lopez Nieto, solicita de Augas de Galicia por atoparse nas marxes do río s/d, a autorización de obras, na parcela de referencia catastral 0030205NH3902N0000BF, no lugar de Algara, parroquia de Noicela (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60911. As obras solicitadas consisten na construción dunha vivenda composta de planta baixa e peche de parcela mediante madeira de 1,00m de alto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 04 de abril de 2018 O xefe do servizo territorial Néstor Rodríguez Arias
11/04/2018 | Administración LocalMunicipal
Cambre
Edicto padrón primeiro trimestre de 2018 das taxas de subministración de auga potable e rede de sumidoiros

Por resolución do Alcalde nº 710 de data 4 de abril de 2018, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo primeiro trimestre de 2018, no que constan 12.206 recibos por un importe de CINCOCENTOS TRINTA E SETE MIL DOUSCENTOS VINTEOITO EUROS E VINTE E DOUS CÉNTIMOS (537.228,22 EUROS), que comeza por A Y A TÉCNICOS DE EMPRESA, S. L. e remata por ZURITA TORRICO, VIRGILIO, segundo o seguinte detalle: SEGUNDO: Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo dun mes contado desde o día seguinte ao remate da exposición ao público do padrón. A falta de pagamento do canon da auga no período voluntario supoñerá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 5 de abril de 2018 O Alcalde Óscar A. García Patiño
11/04/2018 | Administración LocalMunicipal
Arteixo
Secretaría Xeral
Aprobación inicial das bases para a concesión de subvencións para actividades deportivas mediante concurrencia competitiva

O Pleno da Corporación Municipal na sesión ordinaria de data vinte e oito de marzo de dous mil dezaoito aprobou inicialmente as bases cos seus anexos reguladoras das subvencións municipais en réxime de concorrencia competitiva, destinadas á realización de actividades deportivas dirixidas a entidades deportivas e deportistas individuais, polo que se abre un período de información pública polo prazo de TRINTA DÍAS, computados a partir da inserción deste anuncio no Boletín Oficial da Provincia da Coruña, durante o que poderán presentarse as reclamacións e suxestións que se estimen oportunas. De conformidade con disposto no artigo 49. c) da Lei 7/1985, de 2 de abril, reguladora das bases do réxime local, se ao remate da exposición pública non se presentasen reclamacións, o acordo plenario inicial entenderase definitivamente aprobado e publicarase o seu texto íntegro no Boletín Oficial da Provincia. Arteixo a 04 de abril de 2018 O Alcalde-Presidente, Asdo. Carlos Calvelo Martínez
11/04/2018 | Administración LocalMunicipal
Cedeira
Corrección de erro na Resolución de Alcaldía núm.184/2018 de 27 de marzo, relativa á aprobación das bases para a formación dunha bolsa de traballo para realizar nomeamentos interinos para o posto de arquitecto/a

Con data 5.04.18 dictase resolución de Alcaldía ( decreto nº 189/2018 ) de corrección dun erro na resolución de Alcaldía de data 27.03.18 ( decreto nº 184/2018) relativa á aprobación das bases para a formación dunha bolsa de traballo para realizar nomeamentos interinos para o posto de arquitecto/a (BOP de data 3.04.18, nº 62), en cuxa parte resolutiva se acorda: “Primeira.- Corrixir o erro aritmético detectado na resolución de Alcaldía de data 27.03.18 (decreto nº 184/2018) pola que se aproban as bases para a formación dunha bolsa de traballo para realizar nomeamentos interinos para o posto de arquitecto/a (BOP 3.04.18, nº 62), de xeito que onde di: 9.2. FASE DE OPOSICIÓN: máximo 25 puntos. Debe dicir: 9.2 FASE DE OPOSICIÓN: máximo 30 puntos Segundo.- Dispoñer a publicación desta corrección de erro no Boletín Oficial da Provincia de acordo co establecido nas bases aprobadas mediante resolución de Alcaldía de data 27.03.18 ( decreto nº 184/2018), mantendo o prazo fixado na Base 5ª para a presentación de solicitudes de 8 días naturais contados dende o dia seguinte ao da publicación do anuncio da convocatoria no BOP, isto é dende o 4.04.18.” Cedeira, 5 de abril de 2018 O ALCALDE Asdo Pablo Diego Moreda Gil
11/04/2018 | Administración LocalMunicipal
Cerceda
Secretaría
Modificación da Mesa de Contratación permanente

O PlenO do Concello de Cerceda, en sesión de 5 de abril de 2018, adoptou o seguinte acordo que se trascribe: A Lei 9/2017, de 8 de novembro, de Contratos do Sector Público, no apartado 7 da súa Disposición Adicional Segunda, introduce unha modificación na composición das Mesas de Contratación consistente no establecemento dun límite no número de membros electos que poden formar parte das mesmas, que non poderá ser superior a un tercio do total. A Mesa permanente de Contratación do Concello de Cerceda -constituida por Acordo do Concello Pleno de 28 de xullo de 2016 e publicado no Boletín Oficial da Provincia núm.157, de 19 de agosto de 2016- debe pois modificar a súa composición para adaptarse ás esixencias establecidas na nova lei, tendo sempre presente as características organizativas do Concello de Cerceda e do seu Cadro de Persoal. Corresponde ó Concello Pleno a atribución para a constitución da mesa permanente tanto no exercizo das súas atribucións para a creación de órganos desconcentrados, según o artigo 22.2 b) da Lei 7/1985, reguladora das Bases de Réxime Local; como en virtude da aplicación analóxica da apartado 5 da Adicional Segunda da Lei 9/2017, de 8 de novembro, de Contratos do Sector Público, que residencia no Plenario a constitución das Xuntas de Contratación. Este acordo deberá ser obxecto de publicación no Perfil do contratante do Concello e no Boletín Oficial da Provincia, en cumprimento do artigo 21.4 do Regulamento de desenvolvemento parcial da Lei 30/2007, de 30 de outubro, de Contratos do Sector Público, aprobado polo Real Real Decreto 817/2009, de 8 de maio, que segue a estar vixente naquelo que non contradiga as disposicións da nova lei. En cumprimento das atribucións que lle corresponden, según o artigo según o artigo 22.2 b) da Lei 7/1985, reguladora das Bases de Réxime Local, así como en virtude da aplicación analóxica do apartado 5 da Adicional Segunda da Lei 9/2017, de 8 de novembro, de Contratos do Sector Público, proponse ó Concello Pleno a adopción do seguinte Primeiro. Constituir a nova Mesa permanente de Contratación Xeral do Concello de Cerceda que estará integrada polo Alcalde da Corporación, D. José García Liñares, como Presidente; e polo Secretario Xeral, D. Raúl Martínez Martínez e a Interventora municipal, Dna. Pilar Martínez Villar, como vocais. A funcionaria municipal, Dna Isabel Bermúdez Castro exercerá a secretaría da Mesa, con a tamén funcionaria municipal, Dna. María Jesús Pereiro García, como suplente. Segundo. Este acordo será obxecto de publicación no perfil do contratante do Concello de Cerceda e no Boletín Oficial da Provincia da Coruña. Cerceda, 6 de abril de 2018. O Alcalde-Presidente Asdo. José García Liñares
11/04/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 3404 mellora da seguridade vial na DP 3404 na entorna de Olveiroa PQ 21+940 ao 22+985 (Dumbría) (cod. obra: 1711100014.0) DP 3404

Expediente: 2018000002923 O Pleno da Corporación en sesión celebrada o día 29/09/2017 acordou a aprobación do VIPI/2017 - INVERSIONS VIAS PROVINCIAIS, SEXTA FASE, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 25/04/2018 Horario: DE 16:30 A 17:30 Lugar: LOCAL SOCIAL DE OLVEIRA Concello: DUMBRIA RELACIÓN DE TITULARES Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 05 de abril de 2018 O PRESIDENTE O SECRETARIO Valentín González Formoso José Luis Almau Supervía
11/04/2018 | Administración LocalMunicipal
Cariño
Aprobacion definitiva orzamento 2018

Aprobado definitivamente o Orzamento Xeral do Concello para o 2018, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Dita aprobación poderá ser impugnada ante a Xurisdicción Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de dita Xurisdición. Cariño, 10 de abril de 2018 O Alcalde Asdo: José M. Alonso Pumar
11/04/2018 | Administración LocalMunicipal
Cee
Aprobación definitiva da modificación do anexo de subvencións nominativas

O Pleno do Concello de Cee, en sesión extraordinaria celebrada o 5 de abril de 2018, aprobou definitivamente a Modificación do Anexo de Subvencións Nominativas consistente na creación dunha Subvención Nominativa prepagable a favor da Asociación Cultural Pro-Xunqueira polo importe de 57.484,50€ e a desestimación das alegacións presentadas. Contra a aprobación definitiva do expediente poderase interpoñer directamente o recurso contencioso-administrativo, ao abeiro do establecido no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Cee, 6 de abril de 2018 O alcalde Ramón Vigo Sambade
11/04/2018 | Administración LocalMunicipal
Ferrol
Intervención
Aprobación definitiva da modificación do Anexo de subvencións do orzamento vixente: inclusión dun convenio con Protección Civil

O Pleno da Corporación, na sesión celebrada o día 22 de febreiro de 2018, aprobou inicialmente a modificación do anexo de subvencións do orzamento prorrogado para o 2018, co obxecto de asinar un convenio con Protección Civil. Transcorrido o prazo de exposición pública do acordo provisional, publicado no BOP nº 43 do día 2 de marzo de 2018, non se presentou ningunha reclamación (tal e como consta no certificado da Oficial maior do Concello, de data 28 de marzo de 2018), elevándose, por tanto, a definitivo o acordo provisional, de conformidade co disposto no art.169 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais; quedando o anexo de subvencións nominativas afectadas pola presente modificación do seguinte xeito: Contra este acordo, que esgota a vía administrativa, poderase interpoñer directamente recurso contencioso-administrativo, no prazo de dous meses, que comenzarán a contar ó día seguinte ao da publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se considere oportuno. A presente modificación entrará en vigor unha vez publicada no Boletín Oficial da Provincia, segundo o disposto no artigo 20 do RD 500/99, do 20 de abril e no artigo 169 do RDL 2/2004, do 5de marzo Ferrol, 3 de abril de 2018 O alcalde Asdo. Jorge Juan Suárez Fernández
11/04/2018 | Administración LocalMunicipal
Cee
Aprobación inicial da modificación da ordenanza fiscal reguladora da taxa pola prestación do servizo da gardería municipal

O Pleno do Concello de Cee, en sesión extraordinaria celebrada o 5 de abril de 2018, aprobou inicialmente a Modificación da Ordenanza Fiscal Reguladora da Taxa pola prestación do Servizo da Gardería Municipal. Abrese un período de información pública por un prazo de 30 días hábiles durante o cal calquera interesado poderá presentar reclamacións ao expediente que se encontra exposto ao público na Secretaría Municipal do Concello de Cee. Si durante dito prazo non se presentase reclamación algúnha, entenderase elevado automáticamente a definitivo. Cee, 6 de abril de 2018 O alcalde Ramón Vigo Sambade
11/04/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Inicio de expte. expropiación forzosa con trámite de urxencia para ocupar os bens e dereitos necesarios pola execución obras incluídas proxecto mellora intersección da estrada DP 1703 Espíritu Santo a Frais PQ 2+500 coa estrada AC 214 Guísamo-Sigrás

O Pleno da Deputación Provincial da Coruña na sesión plenaria ordinaria celebrada 23-03-2018 aprobou iniciar o expediente de expropiación forzosa con trámite de urxencia, de conformidade co disposto no artigo 22.5 da Lei 8/2013 do 28 de xullo de estradas de Galicia, para ocupar os bens e dereitos necesarios pola execución das obras incluídas no proxecto MELLORA DA INTERSECCIÓN DA ESTRADA DP 1703 ESPÍRITU SANTO A FRAIS PQ 2+500 COA ESTRADA AC 214 GUÍSAMO-SIGRÁS (BERGONDO). Na Coruña, a 6 de abril de 2018 O presidente, O secretario, Asdo.: Valentín González Formoso Asdo.: José Luis Almau Supervía
11/04/2018 | Administración LocalMunicipal
Dumbría
Aprobación inicial suplemento crédito 2018

O pleno do concello, en sesión celebrada o día 10 de abril de 2018, aprobou inicialmente o expediente de modificación de créditos por suplemento de crédito 1/18. En cumprimento do disposto no art.169 do Real Decreto Lexislativo 2/2004 de 5 de marzo, expónse ó público por prazo de quince días hábiles contados dende o seguinte á da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ao Sr. Alcalde do concello. Dumbría, 10 de abril de 2018 O ALCALDE, José Manuel Pequeño Castro
11/04/2018 | Administración LocalMunicipal
Santiago de Compostela
Sección Municipal de Contratación
Anuncio de información pública sobre transmisión da titularidade da sepultura nº 3016 do Cemiterio Municipal de Boisaca

Por Dna. JUANA RAQUEL GOYOAGA CLEJA solicítase a transmisión ao seu favor da titularidade da sepultura número 3016 do Cemiterio Municipal de Boisaca. A unidade de enterramento de referenica figura a nome de “CARMEN MOSQUERA CAMPOS”, en réxime de propiedade, dende o 06 de novembro de 1979, data na que se autorizou a transmisión da mesma ao seu favor. A documentación aportada ao expediente non é suficiente para acreditar que o solicitante é o único herdeiro da titular, polo que, a petición desta e por resolución do Concelleiro delegado de medio ambiente e convivencia, de data 9 de febreiro de 2017, iníciase expediente para a expedición dun título provisorio conforme ao previsto no artigo 27 do Regulamento do cemiterio municipal de Santiago de Compostela (BOP de A Coruña do 4 de marzo de 2000). O que se fai público aos efectos de que as persoas que podan ter a condición de herdeiros de Dna. Marta Susana Mantea Ratcliff ou aqueles que demostren un interés lexítimo, se podan persoar no expediente (Ref. SRB/161/2017) e reclamar os dereitos que lles podan corresponder sobre a titularidade da dita sepultura, no prazo de QUINCE DÍAS, contados a partires do seguinte ao de publicación deste anuncio. O expediente tramítase no negociado de servicios básicos, mercados e transportes. (r./ Odin Hernandez Cano Abdul, nº 6. Tlfno.: 981 542324). Santiago de Compostela, 28 de marzo de 2018 O ALCALDE Asdo.: Martiño Noriega Sánchez
11/04/2018 | Administración LocalMunicipal
Negreira
Anuncio relativo á aprobación definitiva do cadro de tarifas de abastecemento de auga e saneamento para o exercicio 2018

Aprobado definitivamente, ó non terse presentado reclamacións, o novo cadro de tarifas dos servizos de subministro de auga e da rede de sumidoiros, que resultou aprobado provisionalmente polo Pleno da Corporación de data 01 de febreiro de 2018, publícase seguidamente o referido cadro de tarifas ó abeiro do establecido no artigo 17 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. Faise o cálculo en base á acometida normal de 5 m. de lonxitude máxima (1 a 5 m.) - Ud. de collarín de toma - Ud. de enlaces. - Tubería de P. E. B. D.: 1 a 5 m. - Ud. de chave de paso. - Tapa de fundición de 15 × 25 cm. - Ud. de arqueta para colocación de tapa de 15 × 25 - 1 a 5 m. l. de gabia (apertura, peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na gabia. Incremento do prezo da acometida para lonxitudes superiores a 5 m.2.1 Instalación de contador de 13/15/20 mm. en batería de contadores ou similar - Contador - Válvula antiretorno - Pezas de conexión.2.2 Instalación de contador de diámetro superior a 20 mm. Para contadores de diámetros superiores se fará orzamento previo.2.3 Tarifas de contadores (sen colocación) NOTA: Todos estes prezos veranse gravados co I. V. E. correspondente. Negreira, 05 de abril de 2018 Jorge Jesús Tuñas Caamaño Alcalde-Presidente
10/04/2018 | Administración LocalMunicipal
Arteixo
Secretaría Xeral
Extracto da convocatoria de becas FCT 2018

Obxecto.- Establecemento de condicións e procedementos a seguir para a solicitude e concesión, en réxime de concurrencia competitiva, de becas como estímulo da excelencia académica a través da formación en centros de traballo no estranxeiro como módulo profesional obrigatorio establecido para a obtención da titulación. Persoas destinatarias.- Alumnado empadroado en Arteixo que esté matriculado en centro público de Formación Profesional nos niveis para os que se define a obrigatoriedade das prácticas. Para a realización das prácticas correspondentes ás FCT, teranse en conta os criterios legalmente establecidos pola administración educativa con competencias na materia. Bases reguladoras.- A convocatoria realízase ao abeiro das bases reguladoras da concesión de becas para o estímulo da excelencia académica para a formación en centros de traballo (FCT) no estranxeiro vixentes publicadas no BOP. Contía.- O importe da consignación presupostaria ascende a 8.700 € con cargo a partida 320.48900 do presuposto ordinario para o 2018. Criterios de valoración.- As bases reguladoras conteñen os criterios de concesión e criterios complementarios aplicables para a valoración das solicitudes e a concesión en concorrencia competitiva. Prazo de presentación.- O prazo de presentación de solicitudes é do 16 ao 20 de abril de 2018 (ambos inclusive). Arteixo, 3 de abril de 2018 Asdo.: Celina Varela Suárez Concelleira de Relacións coa Comunidade Educativa
10/04/2018 | Administración LocalMunicipal
Mugardos
Aprobación provisional da modificación da Ordenanza fiscal núm.28 reguladora da taxa pola prestación de servizos complementarios educativos e de conciliación da vida familiar e laboral

O Pleno do Concello en sesión ordinaria celebrada o día 28 de marzo de 2018, aprobou provisionalmente a modificación da Ordenanza fiscal nº 28 reguladora da taxa pola prestación de servizos complementarios educativos e de conciliación da vida familiar e laboral. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, expónse ao público o expediente polo prazo de trinta días hábiles mediante anuncios no taboleiro de edictos do Concello e no B. O. P., prazo que comezará a contar desde o día seguinte ao da publicación do anuncio no B. O. P., dentro dos cales os interesados poderán examinar o expediente respectivo e presentar as reclamacións que estimen oportunas. No caso de que non se presenten reclamacións entenderase definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da modificación aprobada no BOP para a súa entrada en vigor. Mugardos, 4 de abril de 2018. A alcaldesa María del Pilar Díaz Otero.
10/04/2018 | Administración LocalMunicipal
Ponteceso
Secretaría
Aprobación definitiva da modificación da Ordenanza Fiscal núm.1, reguladora do Imposto sobre Bens Inmobles de natureza urbana

O Pleno do Concello na sesión celebrada o día 29-01-2018 aprobou inicialmente a modificación da Ordenanza Fiscal núm.1, reguladora do Imposto sobre Bens Inmobles de natureza urbana. Ao non presentarse reclamacións nin suxerencias durante o prazo de exposición pública, o sobredito acordo elévase a definitivo, polo que cómpre proceder á publicación íntegra da modificación, correspondente ao artigo 9, cun novo apartado 5, e a disposición final, cun novo parágrafo 1.2: 5. Terán dereito a unha bonificación do 95% na cuota íntegra do Imposto os inmobles nos que se desenvolvan actividades económicas que sexan declaradas de especial interese ou utilidade municipal por concurrir circunstancias sociais, culturais ou histórico-artísticas que xustifiquen tal declaración. Para poder gozar desta bonificación o suxeto pasivo deberá ser necesariamente o titular da actividade económica, debendo xustificar este extremo, e en todo caso, achegar a seguinte documentación: a) Certificado de Facenda no que conste a situación censal do solicitante. b) Memoria xustificativa da actividade económica que desenvolva, onde quede debidamente xustificada as circunstancias sociais, culturais ou histórico-artísticas con acreditada relevancia, singularidade e importancia para o municipio que permitan declarar a actividade como de especial interés ou utilidade municipal. De acordo coas circunstancias que concurran na actividade, a área municipal, concellaría, ou técnico municipal correspondente, emitirán informe ó respecto con proposta de resolucion. Ésta poderá ser estimatoria ou desestimatoria, debendo estar debidamente motivada con referencia á documentación achegada polo solicitante e na mesma deben concretarse as circunstacias sociais, culturais ou histórico-artísticas que a xustifican e polo tanto a declaración de especial interese ou utilidade municipal da actividade económica que se desenvolva. A declaración da actividade económica como de especial interese ou utilidade municipal por concurrir na mesma circunstancias sociais, culturais ou histórico-artísticas corresponde ao Pleno por maioría simple dos seus membros. Esta bonificación terá carácter rogado, debendo solicitarse con anterioridade ó devengo do imposto, xurdindo efectos a partir do período impositivo seguinte ao da resolución da súa solicitude, sen carácter retroactivo. A bonificación manterase para cada ano, sen necesidade de reiterar a solicitude, sempre que se manteñan as condicións que motivaron a súa aplicación. Se se modifican estas condicións de forma que resulte improcedente a bonificación, os suxeitos pasivos virán obrigados a comunicalo ó Concello, a efectos de proceder á liquidación do seu importe total.1.2. O Pleno do Concello aprobou engadir o apartado 5 ao artigo 9 na sesión do 29.01.2018. Entrará en vigor o 01.01.2019 despois da correspondente publicación no BOP da Coruña e permanecerá en vigor ata que sexa modificado ou derrogado. Ponteceso, 5 de abril de 2018. O alcalde Xosé Lois García Carballido
10/04/2018 | Administración LocalMunicipal
Narón
Intervención
Edicto corrección erro

En data 05-04-2018 foi publicado no Boletín Oficial da Provincia nº 64, anuncio de acordo da Xunta de Goberno Local de aprobación do padrón de contribuintes por auga, saneamento baixa, saneamento alta, depuración, canon de auga, aluguer de contador e lixo, correspondente ao 1º trimestre do ano 2018; e aprobación do padrón adicional de contribuintes por liquidacións (alta, baixas e outras liquidacións) por auga, saneamento baixa, saneamento alta, depuración, canon de auga, aluguer de contador e lixo, dende 1 de xaneiro ao 15 de marzo do ano 2018. No edicto publicado faciase constar que a sesión ordinaria da Xunta de Goberno Local tivera lugar o día 28 de marzo de 2017, resultando esta data errónea, xa que citada sesión tivo lugar o día 28 de marzo de 2018. Pola presente edicto, publicase a corrección do erro cometido, facendo constar que a aprobación do padrón de contribuintes por auga, saneamento baixa, saneamento alta, depuración, canon de auga, aluguer de contador e lixo correspondente ao 1º trimestre do ano 2018; e a aprobación do padrón adicional de contribuintes por liquidacións (alta, baixas e outras liquidacións) por auga, saneamento baixa, saneamento alta, depuración, canon de auga, aluguer de contador e lixo, dende 1 de xaneiro ao 15 de marzo do ano 2018, tiveron lugar mediante acordo da Xunta de Goberno Local na sesión ordinaria de data 28 de marzo de 2018. Narón, 05 de abril de 2018. A alcaldesa Marian Ferreiro Díaz.
10/04/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de abril de 2018 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Mañón (expediente IN661A 2016/1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada repotenciación do parque eólico Serra da Panda, nos concellos de Mañón e Ortigueira (expediente IN661A 2016/1), por resolución da Dirección Xeral de Enerxía e Minas, do 20 de decembro de 2018, a favor da entidade beneficiaria Iberdrola Renovables Galicia, SA, con enderezo en rúa da Circunvalación, 17.32350 – A Rúa – Ourense. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 24 de maio de 2018 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Mañón, deducida da que se someteu a información pública no DOG, no BOP e no xornal La Voz de Galicia de datas 01.12.2016, 10.11.2016 e 24.12.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de abril de 2018 Isidoro Martínez Arca Xefe Territorial da Coruña
10/04/2018 | Administración LocalMunicipal
A Laracha
Aprobación listado provisional de admitidos/as xuíz de paz da Laracha

O pasado 4 de abril de 2018 aprobouse por Resolución de alcaldía nº 187/2018 o seguinte: O día 6 de febreiro de 2018 publicouse no BOP nº 26 a convocatoria a elección xuíz de paz substituto. Transcorrido o prazo de 15 días hábiles contados dende a publicación do anuncio e examinadas as instancias presentadas polos interesados/as procede aprobar a lista provisional de admitidos/as e excluídos/as 1: Non presentar o certificado do Rexistro Central de penados e Rebeldes e declaración complementaria sobre si se atopa inculpada ou procesada 2: Non presentar a fotocopia autenticada do DNI ou certificado de nacemento De conformidade co disposto no artigo 68 da lei 39/2015, de 1 de outubro, ábrese un prazo de 10 días hábiles, a contar desde o seguinte ao da publicación do presente anuncio no BOP, para que os interesados subsanen a documentación presentada de conformidade cos requisitos esixidos nas bases. Sen prexuízo do disposto no artigo 44 da Lei 39/2015, a publicación de actos e comunicacións que, por disposición legal ou regulamentaria deba practicarse no taboleiro de anuncios ou edictos, entenderase cumprida pola súa publicación no diario oficial correspondente. Asinado dixitalmente polo alcalde en funcións, José Ramón Martínez Barbeito, do que eu secretaria, Cristina Castro Fuentes, dou fe.” A Laracha, 5 de abril de 2018 O alcalde en funcións José Ramón Martínez Barbeito
10/04/2018 | Administración LocalMunicipal
Noia
Administración Financeira. Intervención
Aprobación provisional da modificación da Ordenanza fiscal número 36, reguladora da taxa pola prestación dos servizos de subministración de auga potable, rede de sumidoiros, saneamento e depuración de augas residuais

O Pleno deste Concello, en sesión celebrada o día 27/03/2018, acordou a aprobación provisional da modificación da Ordenanza fiscal número 36, reguladora da Taxa pola prestación dos servizos de subministración de auga potable, rede de sumidoiros, saneamento e depuración de augas residuais. En cumprimento do disposto no artigo 17.2 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, sométese o expediente á información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido este prazo non se presentaron reclamacións, considerarase aprobado definitivamente o devandito acordo. Noia, 4 de abril de 2018 O concelleiro delegado de Facenda José Saturnino Balderrábano Mayo
10/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61154. Piscina. Concello de Oleiros

Milton Cesar Chicon Pluas, solicita de Augas de Galicia por atoparse nas marxes do río Coruxo, a autorización de obras, na parcela de referencia catastral 4906125NJ5040N0001WY, na rúa das Salgueiroas nº 8, parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61154. As obras solicitadas consisten na instalación dunha piscina cunhas dimensións de 8,00 x 3,00 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de abril de 2018 O xefe do servizo territorial Néstor Rodríguez Arias
10/04/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.60290. Mellora parque infantil. Concello de Betanzos

Concello de Betanzos, solicita de Augas de Galicia por atoparse nas marxes do río Mendo, a autorización de obras, na parcela de referencia catastral 3621101NH6932S, no lugar de Avenida Fraga Iribarne, parroquia de Betanzos, Concello de Betanzos (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60290. As obras solicitadas consisten na recolocación de xogos para á instalación de xogos adaptados. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Betanzos ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 03 de abril de 2018 O xefe do servizo territorial Néstor Rodríguez Arias
10/04/2018 | Administración LocalMunicipal
Coristanco
Exposición pública conta xeral 2016

Unha vez que foi formulada e rendida a Conta Xeral desta Corporación correspondente ao exercicio 2016, e que foi informada favorablemente pola Comisión Especial de Contas de data 4 de abril de 2018, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, de 5 de marzo, polo que se aproba o texto refundido da lei reguladora das facendas locais. Coristanco, 4 de abril de 2018. O alcalde Abrahán Gerpe Muñiz
10/04/2018 | Administración LocalMunicipal
Carballo
Aprobación da listaxe provisional de admitidos/as e excluídos/as no proceso selectivo para cubrir en propiedade unha praza de inspector de policía, polo sistema de mobilidade

A Alcaldía deste Concello, con data 04/04/2018, dictou a resolución núm.765/2018, que se transcribe deseguido: Primeiro.- Aprobar a listaxe provisional de aspirantes admitidos/as e excluídos/as no proceso selectivo para cubrir, en propiedade, unha praza de inspector de policía local, polo sistema de mobilidade, segundo o detallado nos Anexos I e II a esta Resolución. Segundo.- Expoñer esta resolución no Taboleiro de Anuncios do Concello e acordar a súa publicación no Boletín Oficial da Provincia. De acordo có establecido na Lei 39/2015, de 1 de outubro, concédese un prazo de dez días hábiles para reclamacións e subsanación de defectos, que se iniciará o día seguinte ao da publicación desta resolución no BOP. De non efectuar a subsanación no prazo requirido serán excluídos definitivamente do proceso selectivo. Concluído este prazo e subsanadas as reclamacións presentadas, publicarase a relación definitiva de aspirantes, composición Órgano de Selección e data de celebración do concurso. (1) Non acreditar o cumprimento de estar en posesión dunha antigüidade mínima de tres anos na categoría de inspector policía en calquera corpo de Policía Local da comunidade autónoma de Galicia, requisito esixido na Base 2.2 das Bases Específicas que regulan a convocatoria (BOP nº 19 do 26/01/2018). En Carballo, a 5 de marzo de 2018, O alcalde D. Evencio Ferrero Rodríguez
10/04/2018 | Administración LocalMunicipal
Santiago de Compostela
Secretaría Xeral
Anuncio aprobación definitiva da asunción directa da xestión dos servizos da ORA e grúa

O Pleno do Concello de Santiago de Compostela, na sesión plenaria ordinaria celebrada o día 15 de marzo de 2018, acordou: Primeiro.- Estimar parcialmente ás alegacións presentadas no trámite de información ao público na medida en que resulta dos informes do director da asesoría xurídica e da directora de réxime interior do 5 e do 8 de febreiro do corrente ano, incorporados ao expediente. Segundo.- Aprobar definitivamente o texto refundido da memoria técnica, para asumir directamente a xestión dos servizos da ORA e do guindastre como encargo a medio propio á sociedade mercantil TUSSA. Este acordo está condicionado á aprobación definitiva do expediente modificativo de crédito, así como a materialización efectiva do encargo de xestión á empresa TUSSA, unha vez se proceda á recuperación da maquinaria polo concello que logo se deberá por a disposición da empresa municipal TUSSA. Terceiro.- O goberno municipal presentará ante o Consello de Administración de TUSSA un plan sobre a posibilidade de implantar con carácter experimental un sistema de aparcamento rotatorio gratuíto. Contra o presente acordo, que esgota a vía administrativa, poderase interpor recurso contencioso-administrativo ante o Xulgado do contencioso administrativo de Santiago de Compostela no prazo de dous meses, a contar dende o día seguinte ao da súa publicación, de conformidade cos artigos 46 e 8.1 da Lei da Xurisdición Contencioso-Administrativa, aprobada pola Lei 29/1998, do 13 de xullo. Non obstante, poderase interpor recurso potestativo de reposición no prazo dun mes perante o órgano que o ditou. Neste caso non se poderá interpoñer o recurso contencioso-administrativo anteriormente indicado en tanto non recaia resolución expresa ou presunta do recurso administrativo de reposición, ao abeiro dos artigos 123 de seguintes da Lei 39/2015, do 1 de outubro, do Procedemento Administrativo Común das Administracións Públicas. Santiago de Compostela, 4 de abril de 2018. O ALCALDE, Asdo.: Martiño Noriega Sánchez
10/04/2018 | Administración LocalMunicipal
Ponteceso
Secretaría
Constitución mesa de contratación do Concello de Ponteceso

O Pleno do Concello na sesión celebrada o día 26-03-2018 adoptou o seguinte acordo: 1º.- Constituir a Mesa de Contratación do Concello de Ponteceso, co carácter de permanente para a súa intervención en todos os procedementos de contratación, de conformidade co disposto na Disposición Adicional Segunda, apartado 7, da Lei 9/2017, LCSP, coa seguinte composición: Titular: D. Alex Rolando Herrera Picazo Furrer, Sr. Alcalde. Suplente: D. Victor Xavier Borroto Fruhauf, Sr. Vicente Santiago De Assas Juaranz. Primeiro vogal: D. Emilio Caínzos Quintás, secretario accidental do concello. Suplente: D. Adrián J. Márquez Caramés, secretario do Concello de Abegondo. Segundo vogal: Dª. Lucia Mata Rodríguez, interventora do concello. Suplente: D. Franciso Javier Ulloa Arias, interventor do Concello de Cambre. Terceiro vogal: D. Fernando Naya Abeleira, funcionario municipal Suplente: Dª. Zunilda Beatriz Damm Viartola, funcionaria municipal. Secretario: D. José Manuel Ordóñez Barca, funcionario municipal Suplente: Dª. Rosario Canosa Martínez, funcionaria municipal.2º.- Dar de alta na Plataforma de Contratos Públicos de Galicia o Perfil do Contratante do Concello de Ponteceso.3º.- Publicar o anuncio no BOP para xeral coñecemento e cumprir o trámite de publicidade. Ponteceso, 5 de abril de 2018. O alcalde Xosé Lois García Carballido